Diari Oficial de la Generalitat Valenciana


Sumari del DOGV 6920, del 11-12-2012 (2012/10817)

Notificació de la sentència dictada en el juí verbal número 604/2011.
---------------------------------------------------------------------

### Dades del document

Número de DOGV
:   6920

Data del DOGV
:   11-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10133


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Edicte

Notificació de la sentència dictada en el juí verbal número 604/2011. [2012/10474]  
Juí verbal 000604/2011  
De: Banco Santander, SA  
Procurador: Miguel Ángel Díaz-Panadero Sandoval  
Contra: Herve Alejandro Pérez.  
Procurador/a: -  
Cèdula de notificació   
En el procediment de referència s'ha dictat la resolució que literalment diu així:  
«Sentència número 125/2012   
Paterna, 10 d'octubre de 2012  
M.ª de la Concepción Almagro Moscardó, magistrada jutge del Jutjat de Primera Instància i Instrucció Número, 2 de Paterna, he vist estes actuacions 000604/2012 seguides davant d'este Jutjat a instàncies de Banco Santander, SA, representat pel procurador Miguel Ángel Díaz-Panadero Sandoval i defés per la lletrada Teresa Añón Escribá, contra Herve Alejandro Pérez, declarat en rebel·lia, sobre la reclamació d'una quantitat.  
  
Antecedents de fet   
Primer. Miguel Ángel Díaz-Panadero Sandoval, procurador dels tribunals, en nom de Banco Santander, SA, va presentar el dia 30 de juny de 2011 demanda de juí verbal contra Herve Alejandro Pérez, sol·licitant que s'admetera la demanda i que es condemnara el demandat al pagament de 4.122,68 euros, així com a l'abonament dels interessos i de les costes processals, basant-se en els fets següents:   
1. El dia 7 de setembre de 2006 Herve Alejandro Pérez va subscriure una pòlissa de préstec amb número 52773744365862216969 amb el Banco Santander, SA, per a l'adquisició d'un vehicle per un import de 6.700 euros. Herve Alejandro Pérez es comprometia a pagar quotes mensuals fins al dia 7 de setembre de 2011, quotes que generaven unes amortitzacions mensuals a favor del Banco Santander, SA, de 142,19 euros.   
2. El mes de febrer de l'any 2009, el demandat no va abonar la quota corresponent en l'esmentat mes i a partir de la dita data va deixar d'abonar les restants quotes de la pòlissa del préstec.   
3. Herve Alejandro Pérez deu una quantitat de 4.122,68 euros al Banco Santander, SA, per les quotes corresponents des del mes de febrer de 2009 fins al mes de setembre de 2011.   
Segon. La demanda va ser admesa a tràmit per decret de data 1 de setembre de 2012, citant-se les parts per a la celebració de l'oportuna vista, amb les advertències legals, vista que finalment ha tingut lloc en el dia 2 d'octubre d'any 2012. En l'acte de la vista, l'actora va ratificar la demanda presentada, sense que ho fera el demandat, que va ser declarat en rebel·lia. Rebut el procediment a prova, es van practicar les proves que van ser admeses consistents en la documentació reproduïda, amb el resultat que es troba en actuacions, i de les quals es farà valoració i que quedaran a continuació concluses per a sentència.  
  
Tercer. En la tramitació d'estes actuacions s'han observat les prescripcions legals excepte els terminis processals, a l'impedir-ho el volum d'assumptes i la preferència donada als procediments penals que pesen sobre el Jutjat.   
Quart. La present resolució ha sigut dictada a partir de la proposta elaborada per la jutgessa en pràctiques María Salud Igual Martínez, que ha sigut ratificada en la seua integritat per la magistrada titular.   
  
Fonaments de dret   
Primer. La situació de rebel·lia del demandat no suposa per se que els fets constitutius de la pretensió de l'actor siguen certs, i imposa al demandant l'obligació d'acreditar tals fets, d'acord amb el principi de la càrrega de la prova, consagrat en l'article 1.214 del Codi Civil i 217 de la Llei d'Enjudiciament Civil; i igualment, encara demostrant els fets constitutius de la pretensió, és necessari que les conseqüències jurídiques siguen les que dimanen dels fets acreditats, sense que la situació de rebel·lia supose que hagen de ser acceptades les establides per l'actor en la seua demanda. Però, per les mateixes raons, la rebel·lia de la part demandada condiciona el resultat probatori, atés que el precepte citat obliga el demandat a provar els fets impeditius i extintius de la seua pretensió.   
Segon. La part actora, de conformitat amb l'obligació imposada en l'article 217 de la Llei d'Enjudiciament Civil, ha acreditat en virtut de la documentació aportada junt amb la demanda consistent en la pòlissa de préstec i el certificat de saldo deutor emés pel Banco Santander, SA, que Herve Alejandro Pérez deu la quantitat de 4.122,68 euros. La dita quantitat és la que restava per pagar de la pòlissa de préstec concertada entre el Banco Santander, SA, i el demandat. Els dits documents no han sigut impugnats, atesa la situació de rebel·lia del demandat. Tampoc el demandat ha aportat atesa la seua rebel·lia cap prova del pagament o extinció del préstec concertat amb el Banco Santander, SA.   
  
És per això que és procedent estimar íntegrament la demanda presentada pel Banco Santander, SA, i condemnar el demandat a pagar la quantitat de 4.122,68 euros, quantitat a què hauran de sumar-se els interessos.   
Tercer. Quant a les costes meritades i de conformitat amb el que es disposa en el 394 de la Llei d'Enjudiciament Civil, i havent-se estimat íntegrament la pretensió de l'actora, pertoca la seua imposició al demandat.   
Vistos els preceptes legals mencionats i la resta de de general i pertinent aplicació.   
Que estime la demanda formulada per Banco Santander, SA, contra Herve Alejandro Pérez, declarat en rebel·lia, i condemne el demandat a pagar a l'actor la suma de 4.122,68 euros, més els interessos legals produïts des de la data de la interposició de la demanda fins al seu complet pagament, s'imposen les costes expressament a la part demandada.   
  
Notifiqueu la present resolució a les parts, indicant-los que en contra d'esta pot interposar-se recurs d'apel·lació, a interposar en el termini de 20 dies des de la seua notificació en este Jutjat i per a l'Audiència Provincial de València.  
Esta és la sentència que pronuncie, mane i firme.»  
Publicació. La sentència anterior va ser donada, llegida i publicada per la magistrada jutge que la va dictar, mentres celebrava audiència pública en este; jo, la secretària judicial, en done fe.  
Paterna, 14 de setembre de 2012  
I com a conseqüència de l'ignorat parador d'Herve Alejandro Pérez, s'estén esta notificació perquè servisca de cèdula de notificació.   
  
Paterna, 22 d'octubre de 2012.- La secretària judicial: Carmen Ramos Fernández.